سودان-دا اوردو ایله خصوصی قوه‌لر آراسیندا باش وئرن قارشیدورما‌لارا گؤره اؤلکه‌دن تخلیه ائدیلن 189 تورکیه وطنداشی ایستانبول هاوا لیمانینا ائنیش ائدیب.
آوریلین 15-دن سودان-دا اوردو ایله خصوصی قوه‌لر آراسیندا باش وئرن قارشیدورما‌لارا گؤره اؤلکه‌دن تخلیه ائدیلن 189 تورکیه وطنداشی ایستانبول هاوا لیمانیندا گول دسته‌لری ایله قارشیلانیب.
آوریلین 25-ی آخشام ساعات‌لاریندا اتیوپیانین پایتاختی آدیس آبابا-دان هاوایا قالخان و ایچری‌سینده 189 یولجوسو اولان تورک هاوا یول لاری اوچاغی ساعات 01.10-دا ایستانبول هاوا لیمانینا ائنیش ائدیب.
تخلیه ائدیلن وطنداش‌لاردان ناجی آکگون سودان-دا مبل تیجارتی ایله مشغول اولدوغونو، قارشیدورما‌لار باشلایاندا هر شئیی آتیب گئری قاییتما‌لی اولدوغونو بیلدیریب.
اونلارین اؤلکه‌دن چیخاریلماسیندا کؤمک‌لیک ائدن دؤولت رسمی‌لرینه تشککور ائدن آکگون، "شرط‌لر آغیر ایدی. بوتون اؤلکه‌لر عینی آندا وطنداش‌لارینی تخلیه ائتمک ایستییردی‌لر. الله اؤلکه‌میزدن راضی اولسون، اللریندن گلنی ائتدی‌لر. ایلک کاروان بیزیک. چوخ خوشبختیک. تورکیه، سودان، اتیوپیا‌داکی سفیرلیک‌لریمیزه تشککور ائدیریک. ساغ اولون" دئییب.
خاطیرلاداق کی، آوریلین 15-ده سحر ساعات‌لاریندا سودانین پایتاختی خارطوم و دیگر شهرلرینده اوردو ایله خصوصی قوه لر آراسیندا سلاحلی توققوشما‌لار باشلاییب.
سودان خاریجی ایشلر ناظیرلیگی، اگمنلیک شوراسی‌نین صدری و اوردو فرماندهی ژنرال عبدالفتاح البرهانین اوردو ایله توققوشان خصوصی قوه‌لرین لغو ائدیلمه‌سی و عصیانچی قوه اعلان ائدیلمه‌سینه قرار وئردیگینی و بو ایستیقامتده حرکته کئچه‌جک‌لرینی آچیقلاییب.
